Часта супрацоўнікам інспекцыі даводзіцца тлумачыць абураным грамадзянам, што не яны накладаюць на іх рознага кшталту спагнанні і штрафы, а толькі рэалізуюць выканаўчыя дакументы. Абураюцца дзеяннямі судовых выканаўцаў таксама і паручыцелі крэдытаатрымальнікаў, калі даводзіцца несці адказнасць перад банкам за несумленнага таварыша. Не адступаючы ад літары закона, менавіта судовыя выканаўцы дапамагаюць чалавеку знайсці выйсце з сітуацыі, у якую ён трапіў. Падштурхоўваюць яго да правільных дзеянняў, не даюць заблытацца ў сетках фінансавых і заканадаўчых хітраспляценняў, каб як мага хутчэй вярнуць жыццё чалавека ў нармальнае рэчышча – без праблем і даўгоў.